Шьамтәыла аганахьала шықәсыки бжаки имҩаԥысуаз шәачатәи аиқәшаҳаҭрақәа ирылҵшәахеит Идлиб атеррористцәеи ҭырқәтәылатәи аԥыԥшырҭақәеи реилаҵәара ҳәа аҳәамҭа ҟаиҵеит Урыстәыла Атәылахьчара аминистрра ахаҭарнак Игор Конашенков.
Аԥкыра иаҵанакуам аҳәаанырцәтәи аҳәынҭқаррақәа ирзыҟарҵо гуманитартә цхыраарак аҳасаб ала иргои ахатәхархәараз иргои амедицинатә аалыҵ.
Акоронавирус Китаи ирымоуп ҳәа ишьақәыргылоуп 80270-ҩык, рыԥсҭазаара иалҵхьеит 2871-ҩык, адунеи зегь аҿы 93129-ҩык COVID-19 рымоуп, зынӡа иҭахахьеит – 3198-ҩык. 50681-ҩык ргәабзиара шьақәгылеит.